**«Жалтыр негізгі мектебі» КММ**

**Педагог-психологтың 2023-2024 оқу жылының атқарған жұмыстарының есебі.**

 **Мектептің мақсаты:**

 Мұғалімдердің кәсіби құзыреттілігін және оқушылардың шығармашылық, ізденушілік қабілеттерін дамыту арқылы жеке тұлғаға бағытталған білім беру кеңістігін қалыптастыру.

**Міндеттері:**

1) әр оқушының табиғи интеллектуалдық қабілеттерін жан-жақты дамыту, білім алушылардың арнайы интеллектуалдық және шығармашылық қабілеттерін анықтау және дамыту;

2) дарынды балалардың ерекше қабілеттерін ескере отырып шығармашыл тұлға қалыптастыру үшін өзіндік жағдай жасау;

3) оқуға және өз білімін жетілдіруге жоғары тұрақты мотивациясын дамыту;

4) оқушылардың аса маңызды білімнің берік базисі мен тәжірибелік және интеллектуалдық дағдының кең кешенін, көп мәдениетті тұлғаның ізгілік құндылықтарының тұрақты жүйесін, әсемдік сезімін және мәдени қажеттіліктерін қалыптастыру;

5) азаматтық пен патриоттыққа тәрбиелеу, өз Отаны - Қазақстан Республикасына сүйіспеншілікке, мемлекеттік рәміздерді құрметтеуге, өз халқының дәстүрін құрметтеуге, конституцияға, қоғамға жат әрекеттерге ымырасыздыққа баулу;

6) жаратылыстану, математикалық, техникалық және гуманитарлық мәселелерді өз бетінше іздену мен шешуге ынталандыратын зерттеу іс-әрекеттеріне ғылыми көзқарас негіздерін қалыптастыру.

**Психологиялық қызметтің негізгі мақсаты** – мектепте қолайлы әлеуметтік- психологиялық климат құру және оқу процесіне қатысушыларға психологиялық қолдау көрсету арқылы оқушылардың психологиялық денсаулығын сақтауға ықпал ету.

**Міндеттері:**

* Білім алушылардың тұлғалық және интелектуалдық дамуына ықпал ету, өзін-өзі тәрбиелеу, өзін-өзі дамыту және табысты әлеуметтендіру қабілетін қалыптастыру.
* Оқушыларға, ата-аналарға және педагогтарға психологиялық, консультациялық көмек көрсету.
* Мектептің психологиялық қызметінің жемісті қызметіне мектептің барлық педагогикалық құрамын және ата-аналар комитеттерінің өкілдерін белсенді тарту.
* Білім беру үрдісінің барлық қатысушыларының психологиялық-педагогикалық құзыреттілігін арттыру.
* Психодиагностикалық және психокоррекциялық жұмыстарды жүзеге асыру.
* Оқушылардың қолайлы психологиялық ахуалына жағдай жасау.

Психологиялық қызметтің әдіснамалық және теориялық негіздері Қазақстан Республикасының дарынды балаларды анықтау, қолдау және дамыту тұжырымдамасына негізделген.

 Психологиялық қызмет өз жұмысын арнайы бекітілген 2023-2024 оқу жылына арналған жылдық жоспар негізінде жүргізді. Психологиялық қызметтің жұмыс мазмұны мектептің статусын ескере отырып құрылады және әдістемелік құралдармен қамтамасыз етілген. Әдістемелік қор – психологиялық алдын-алу, диагностикалық, әлеуметтік-психологиялық, психологиялық түзету және дамыту жұмыстарының қазіргі заманға сай, ғылыми негізделген әдістемелерімен толықтырылып отырылады.

* Жас ұрпақтың сапалы білім, саналы тәрбие алып, өскелең өмірге лайықты адам болып шығуы қазіргі заман талабы, ал уақыт талабының күннен-күнге күшейе түсуі және қоғам өміріндегі өзгерістер оқу-тәрбие үрдісіне жаңаша көзқараспен қарауды талап етіп отыр.

 Міне осы миссияны орындауда психологиялық қызметтің жұмысын «*мұғалім-оқушы-ата-ана»* ынтымақтастық үшбұрышы бағытында жүргіземіз.

**I.Психологиялық кеңес беру жұмысы**

|  |  |  |  |  |
| --- | --- | --- | --- | --- |
| *№* | *Контингент*  | *Кеңес беру* | *Диагностика* | *Коррекциялық –дамытушылық жұмыс* |
| *Жеке*  | *Топтық*  | *Жеке*  | *Топтық*  | *Жеке*  | *Топтық*  |
| **1** | **Оқушылар** | **15** | **8** | **1** | **5** | **2** | **7** |
| **2** | **Ұстаздар** | **4** | **1** | **0** | **1** | **0** | **1** |
| **3** | **Ата-аналар** | **7** | **0** | **0** | **0** | **0** | **0** |

***Психологиялық диагностика***Мектепалды даярлық және 2 сынып жаңа келген оқушылардан құралған/ сынып оқушыларының мектепке психологиялық дайындығын анықтау мақсатында психодиагностикалық жұмыс бағыты бойынша Мюнстэнберг, Керн-Йерасик тесті , мектепке дайындығы зерттеліп алынып, нәтижесі шығарылып қорытынды жасалынды. Бастауыш сыныптан орта буынға өткен оқушылардың орта буынға бейімделуін анықтауға байланысты Н.Г. Лусканова тесті алынып, оқушылардың бейімделуі қалыпты жағдайда екендігі анықталынды. Тұрмысы төмен отбасы мен мектепішілік есепте тұрған оқушылардың әлеуметтік – тұрмыстық жағдайын зерттеу мақсатында әлеуметтік педагогпен бірге ата-аналарымен сұхбаттасып, үйлерін аралап акт толтырылды. 2-4 сынып бойынша оқушылардың таным процесстерін диагностикалау мақсатында тест алынып, оқушылардың есте сақтау, зейін, қабылдау, ойлау, қиял деңгейлері зерттелді. 0-4 сынып оқушыларымен Мюнстенберг, ойлау жылдамдығын зерттеу мақсатында психологиялық әдістемелер жүргізіліп, әр оқушыға жеке психологиялық талдау жұмысы жүргізілді.Сонымен қатар бастауыш сынып оқушыларының таным процесстері зерттеліп анықтау жұмыстары жүргізілді.
0 сынып оқушыларынан таным процесстері қалыптасып, есте сақтау, қабылдау, зейіні, ойлауы өте жақсы, қиялы, ұшқыр ойы, логикалық ойлауы, сөздерді құрастыруы да өте жақсы дамыған.

**0 сынып** бойынша анықтама 3 оқушы қатысты. Жалпы мектепке дайындықтары жақсы. Ойлау, есте сақтау, зейіндері орташа және жоғары деңгейде, таным процесстері қалыптасып, төмен оқушылар жоқ. Барлығы да шағын орталықтан келіп, даярлықпен келген.

**2 сынып** бойынша анықтама 3 оқушы қатысты. Бұл жаңадан ашылған сынып, сырттан келген балалар. Жалпы мектепке дайындықтары жақсы. Таным процесстері қалыптасқан, ойлау, есте сақтау, зейіндері орташа және жоғары деңгейде, төмен оқушылар жоқ.

**1-4 сыныптар мен өткізілген диагностикалық жұмыстар**

*“Суреттерді есіңе сақта” әдістемесі*

Мақсаты: Есте сақтау қабілетін дамыту.

Барысы: оқушыға суреттерді есте сақтап, оны қайта жаңғырту.

*“Суреттерді құрастыр” әдістемесі.*Мақсаты: оқушының қабылдау қабілетін дамыту. Барысы: оқушыға қиынды суреттерді ұсынып, үлгіге қарап жинауды ұсыну.

. “Оқиғалар тізбегі” әдістемесі

* Мақсаты: ойлау қабілеті мен қабылдауын дамыту.
* Барысы: оқушыларға ертегі кейіпкерлерінің суреттер тізбегін ұсыну. Сол ертегі желісін бір қайталап, еске түсіру. Содан кейін сурет қиындыларын ертегі желісі бойынша ретімен орналастыру.
“Артығын тап” әдістемесі. Мақсаты: ойлау қабілетін дамыту. Барысы: оқушыға суреттер тізбегін ұсыну. Ол суретте арасында сол топқа кірмейтін артық суретті табуын ұсыну.
1. «Жіктеу» әдістемесі.   Мақсаты: ойлау қабілетін дамыту. Барысы: оқушы алдына суреттер қойып, соларды топпен біріктіруді ұсыну.
2. “Қарапайым  ұқсастықтар “ әдістемесі Мақсаты: логикалық ойлау қабілетін дамыту және оқиғаны талқылауға дағдыландыру. Барысы:   оқушыға сөздер тізбегін ұсынып, заттардың бір-біріне ұқсайтын қасиетін айтып беруін  өтіну.
3. “Шульте кестесі” Мақсаты:  оқушылардың зейін тұрақтылығы мен есте сақтау қабілетін дамыту. Сонымен қатар оқушылардың жылдам оқуын жақсарту. Барысы: Шульте 1- ден 25- ке дейін 5 бағаннан тұратын кесте. Оқушы әр-түрлі аралас ретпен орналасқан сандар тізбегін қалам арқылы қосып тауып сызықтармен қосып шығу.
4. «Ағаштағы орыныңыз қайсы» атты сурет тесті өткізілді. Оқушылар суреттегі өзінің орынын белгілерді. Әр номердегі адамда өзінің түсіндірмесі болады.

 **5 – 7 сынып** оқушыларымен Филлипстің мектептегі мазасыздық деңгейін анықтау мақсатында тест жүргізіліп, нәтижесі бойынша оқушылардың қобалжу деңгейі факторлар бойынша орташа екендігі анықталды.

**Қорытынды:** оқушылар өзін-өзі көрсетуден қорқу, мектептегі жалпы аландаушылыққа бейім емес.

**Ұсыныс:** Анықталған қобалжуға байланысты оқушыларға өз ойларын еркін жеткізуге жағдай жасау, сынып жетекшісі және мұғалімдері оқушыларға ерекше қатынаспен қарап болмашы қателіктеріне кешірімді болып, өздерін дос ретінде көрсетіп, сенім ұялатуға тырысу қажет, қорқыныш сезімдерін басуға тренингтер ұйымдастыру керек.

Оқушы мен мұғалімнің қарым-қатынасын, оқушылардың мұғалімдерге деген көзқарасын анықтау мақсатында «**Мұғалім оқушы көзімен**» анкетасы алынды. Нәтижесінде мұғаліммен оқушы арасындағы қарым-қатынас жақсы деңгейде, оқушының жақсы тәрбие - білім алып, жетілуіне мұғалімнің ықпалы басым екендігі анықталды. **5-6 сынып** бойындағы өзгерістерді бақылау, келешегіне ой жүргізу, бала бойына жақсы мінез-құлық қалыптастыру, оқушыларының қарым-қатынасын анықтау мақсатында жеке тұлғалары зерттеліп, сыныпта жалпы психологиялық ахуал жақсы, шеттетілген оқушы болған жоқ.
Сонымен қатар дарынды оқушылармен ақыл-ой деңгейі дәрежесін анықтау мақсатында «Штур» әдістемесі жүргізілді, нәтижесінде оқушылардың ақыл-ой деңгейі жоғары нәтижені көрсеткен оқушылар анықталды, қалған оқушылар да орташа деңгейді көрсетті.

7-9 сынып оқушыларымен «Мен ғажайыппын» атты тренинг өткізілді. Мақсаты оқушылардың қиын өмірлік жағдайлардан шыға білулері.

Жоғары сынып оқушыларынан сауалнама алынды. Мектептегі буллинг белгілеріне байланысты сұрақтар қойылды.

**9 сынып.** Оқушылардың бағдарлы оқыту және болашақ мамандыққа көзқарасын анықтау мақсатында 9 сынып оқушыларынан сауалнама алынып, қорытындысы шығарылып, оқушыларға болашақ мамандыққа байланысты түрлі тиімді кеңестер берілді. Суицидті алдын алу диагностикасы 7-8-9 сыныптарда өткізілді.

|  |  |  |  |
| --- | --- | --- | --- |
|  | **7 сынып** | **8 сынып** | **9 сынып** |
| Физикалық агрессия | орташа | төмен | төмен |
| Жанама агрессия | төмен | төмен | орташа |
| Тітіркенушілік | төмен | орташа | орташа |
| Негатив | төмен | төмен | төмен |
| Өкпелегіш | төмен | төмен | төмен |
| Күдіктену | төмен | орташа  | төмен |
| Вербальді | төмен | төмен | төмен |
| Кінәні сезіну | төмен | төмен | орташа |

 **7-9- сынып оқушыларынан алынған «Сіз жекелеген пәндерді оқуға қалай қарайсыз?» атты сауалнама нәтижесі бойынша анықтама**

Оқушылардың мұғалімдермен оқу-танымдық іс-әрекет процесі барысында өзара іс-әрекет мінез-құлықы мен қалыптарын анықтау мақсатында анонимді сауалнама жүргізілді.

**Қорытынды:** Сауалнама нәтижесі бойынша оқушылардың білімдерін жетілдіруде жекелеген фактілер бойынша қызығушылықты сезіну, тапсырмаларды шешуде зияткерлік ләззат алып, бағдарламаны адал орындауға тырысатындықтары көрінді.

**Ұсыныс:** Оқушыларға білім ғана емес, оған жету жолдары да қызықты. Сондықтан оқушылардың білімдерін жетілдіруде қызығушылық сезімдерін арттыруға жағдай туындату қажет екендігі туралы ағартушылық жұмыстар жүргізу.

**Оқушылардың мектепте оқу процесінде атқарылатын жұмыстарға деген қанағаттанушылық деңгейін анықтау мақсатында жүргізілген сауалнама бойынша анықтама**

Оқушылардың мектепте оқу процесіне байланысты атқарылатын жұмыстарға деген қанағаттанушылық деңгейін анықтау мақсатында анонимді сауалнама жүргізілді.

Оқушылардың мектепте оқу процесінде атқарылатын жұмыстарға деген қанағаттанушылық деңгейін анықтау мақсатында жүргізілген сауалнама қорытындысы бойынша диаграмма

**9 сынып оқушыларымен жүргізілген психодиагностикалық сауалнама бойынша анықтама**

 **Әдістеме: «Балалық депрессия» сауалнамасы**

 **Мақсаты:** 9 сынып оқушыларыныңпсихологиялық факторлардың әсерінен тәуелді мінез-құлықтың қалыптасуын бағалау.

 **Барлығы:** 5 оқушы

 **Қорытынды:** 9 сынып оқушыларының депрессиялық көрсеткіш осы жас кезеңіндегі нормадан аспайды барлығы қалыпты.

**Суицидалды мінез құлықтың алдын-алу мақсатында 9-сынып оқушыларымен “Өмір-сен маған қымбатсын!” тақырыында тренинг өткізілді. Білімділік:** оқушыларға жақсылыққа жетелейтін жақсы қасиеттермен әрбір жақсы істердің шапағаты туралы түсінік беру. Жақсылықты сезіп бағалай білуге үйрету.
 **Дамытушылық:** Оқушылардың қоршаған ортаға, айналасындағы адамдарға мейірімді қатынас жасай алу және жақсылықты түсіне білу дағдыларын қалыптастыру.

**Тәрбиелік:** Оқушыларды сүйіспеншілікке, сезімталдыққа, сыпайылыққа, қайырымдылыққа, қамқоршы бола білуге, табиғатты сүюге тәрбиелеу.

«Жасөспірімдер суициді және оның психологиялық ерекшеліктері» тақырыбында басндама оқылды, тақырыптық талқылаулар жүргізілді.

**II. Кеңес беру жұмысы**

Кеңес беру жұмысы екі бағыт бойынша жүргізілді:

* Жеке кеңес беру: 38

 Жыл сынып жетекшілердің, ата-аналардың, оқушылардың, пән мұғалімдерінің көмекке жүгінулері бойынша жеке кеңес беру жұмыстары жүргізілді.

Сұраныстар (көмекке жүгіну) бойынша тарқату:

* Өзара қарым-қатынас мәселелері бойынша кеңес беру;
* Мектепқабырғасында оқуға дайындық;
* Диагностиканың қорытындысы бойынша кеңес беру;
* Теріс эмоционалдық жағдайда;
* Оқыту мен білім беру саласындағы жеке тәсілді іске асыру;
* Оқудағы қиындықтар;
* Қақтығығыстық жағдайларда;
* Баланың дамуының казіргі деңгейі.

Топтық кеңес беруге:

* Педагогтарға кеңес беру;
* Ата-аналарға кеңес беру;
* Оқушыларға кеңес беру.

**Психологиялық кеңес беру:**

 Бала мен ата-ана қарым-қатынасының маңыздылығына қарай кеңестер әуелі ата-аналарға, одан кейін мұғалімдерге сұраныс бойынша берілді:

 ***Ата-аналарға – 11***.

Жыл бойы мектебіміздегі ата-аналар балаларының жан дүниесін тек түсініп қана емес, әрі жақсы, дұрыс тәрбиелеуге үлес қосқысы келіп, жеке кеңес алуға қызығушылықтарын білдірді. Мектептің мұғалімдерінің жемісті тәрбиесі де балалардың ата – аналарымен осындай жақын қарым – қатынасына септігін тигізіп отыр. Ата-ананың балаға деген көз қарасын, жауапкершілігін арттырып, қолдау көрсету үшін жеке және ата-аналар жиналысында топтық кеңес беру жұмыстары қарқынды ұйымдастырылды. Сонымен қатар,онлайн жиналыстарда психологиялық жұмыстың бағыттары бойынша: ата-аналармен жеке жұмыстар, топтық жұмыстар, психологиялық тренингтер өткізілді.

 Балаларына қарым-қатынасын өзгертуге кеңес берілді; балаға еркін әрекет жасауға, шектен тыс қамқор болуды қысқарту. Баласына үлгі өнеге болуға тырысу, өз қорқынышыңды балаға бермеу, оның қорыққаны үшін реніш білдірмеу, сынамау, қорқыныштан тек сырттай қорғап емес, оның себебін тауып көмектесуге ұмтылу.

 Қорқыныш сезімін болдырмау үшін, алдын-алу үшін жанұяда жағымды ахуал тудырып, поселке аллеясында демалып, немесе жақындармен кездесіп, күйзелістен арылуға, көңіл-күймен тонус көтеретін орындарға баламен бірге баруға болатыны айтылды.

Кеңес беру процесі әдетте екі кезеңде өтті: а) алғашқы кеңес - негізгі мәліметтер жинақталып, сұраныс нақтыланған кезде; б) бірнеше рет кеңес беру - диагностикалық әдістерді қолдана отырып объективті ақпарат алу, проблемамен одан әрі жұмыс жоспарын анықтау; сонымен қатар, ата-аналарға баламен өзара әрекеттесу ерекшеліктері және қиындықтарды жеңу жолдары туралы ұсыныстар берілді. Кейбір жағдайларда қайталанған консультациялар жеке әдіспен шектеліп қалмай, жүйелік сипатта болды, бұл жағдайда әңгіме барысында оқушымен жұмыс динамикасы талқыланып, ұсыныстар нақтыланды.

Жалпы алғанда, өткен кезеңде жүргізілген консультативтік жұмыс айтарлықтай тиімді болды және консультациялық қызметтің қажетті міндеттерін шешуге мүмкіндік берді деп санауға болады. Алайда кейбір консультациялар бір реттік толық емес сипатта болды, олар кеңес алушылардың әрі қарайғы жұмысқа деген ынтасы жеткіліксіздігімен немесе жеткіліксіз сауатты жүргізілген консультациялық жұмыстармен байланысты болуы мүмкін, оның барысында кеңес алушыларға одан әрі жұмыс істеудің маңыздылығын жеткізу мүмкін болмады. Осыған байланысты болашақта қазіргі жағдайдың себептерін талдап, анықтау қажет. Кеңес алушыларды тереңірек жұмысқа ынталандыруға көп көңіл бөлу керек. Сонымен қатар ата-аналардың консультацияларының аздығына назар аударған жөн. Алдағы жылы оқушылардың ата-аналарымен өзара әрекеттесуді мүмкіндігінше күшейту қажет.

«Ерте жүктіліктің алдын алу» тақырыбында қыздар кеңесі өткізілді. Қыздарға ерте жүктіліктің қауіп- қатерлері айтылды, арнайы бейнеролик көрсетілді.

**Оқушылармен жүргізілген ағартушылық жұмыстары:**

 Тұрмыстық зорлық зомбылық, буллинг, кибербуллингті алдын алу жұмыстары бойынша жылдық ішс шаралар жоспарына сәйкес түсіндірме жұмыстары, сынып сағаттар жоспар бойынша өткізілді.

 Жылдық жоспар бойынша 2-4 сынып оқушыларына арналған есте сақтау, зейін, қарым-қатынас дағдыларын қалыптастыруға арналған жаттығулар, жүргізілді. 5-9 сыныптарға «жағымды мінез-құлықты қалыстастыруға» арналған авторлық бағдарлама орындалып келеді.

**Мектеп жағдайындағы бұзақылықтың алдын-алу бойынша дайындық**

**«Мектептегі «Кемсітуге» ЖОҚ дейік!» тренинг сабақтары өткізілді.**

**6-9 сынып оқушыларына арналған**

**Сабақтың мақсаты:** мектеп жағдайындағы бұзақылықтың алдын алу.

«Бұзақылық» тақырыбы бойынша оқушылардың білімін жандандыру.

Басқалардың айырмашылықтарына құрметпен қарауды дамыту.

Бір-біріне деген қайырымдылық қатынасты, ынтымақтастықты қалыптастыру.

    «Жалтыр негізгі мектебі» КММ 20 қазан мен 30 қазан аралығында  **«Зорлық –зомбылықсыз балалық шақ»** апталығы өтті. Жоспарға сәйкес жұмыстар жүзеге асырылды. 5-9 сыныптар арасында жыныстық сипаттағы және зорлық- зомбылық  бойынша жасырын сауалнама алынды. Жасырын сауалнамаға 20 оқушы қатысты. Сауалнама 7- сұрақтан құралған. Әр оқушы сұрақтарға нақты жауап берген. Сауланама қорытындысы бойынша ешқандай зорлық-зомбылықтың болмағаны анықталып, мониторингі шығарылды.Буллинг, кибербуллинг туралы бейнероликтер көрсетілді, себеп-салдары түсіндірілді.

   Оқушыларға зорлық-зомбылыққа тап болған жағдайда кеңес алу үшін «**111»** ұлттық сенім телефонына хабарласу керек екендігі не болмаса полицияға қоңырау шалу, ата-аналарға, ұстаздарға айту керектігі, 21 ғасырда зорлықпен зомбылыққа жол бермеу керек, кез келген қиын жағдайдан да, шешім тауып шығуға болатыны туралы екендігі түсіндірілді.

   2023 жылы желтоқсан  айында 8-9 сыныптар арасында   «Мен өмірді қалай түсінемін»  психологиялық сабағы жүргізілді.

**Сабақтың мақсаты**: оқушыларға «Өмір» және оның мәні туралы түсінік беру. Адамның өмірі өз қолында екенін түсіндіру.

**Міндеттері**: Өмірдің адам үшін маңыздылығын жан-жақты ашу.Дұрыс өмірлік ұстанымды таңдай білуге жол ашу.

1.Оқушылар алдымен шаттық шеңберіне жианалды.Бір- біріне салемдесіп жақсы тілектерін айтты.

2.ойланайық, пікірлесейік! Бөлімінде оқушыларға сұрақтар беріліп, ойларын ортаға салды.

- Адам баласы не үшін өмірге келеді?

-Өмір адамға несімен қымбат?

-Сенің өміріңдегі мақсатың қандай?

-Өмір мәнін түсінуге ұмтылу қаншалықты қажет?

**Өзіммін өзім** . Оқушылар өздерінің болашақтағы қмірлерінің қалай елестетіні туралы ой бөлісті.

Құндылықтар мен адамгершілік қаситтерді сипаттап жазу тапсырылды.

**Қорытынды**: Оқушылар өмірге қарым- қатынасын ашық жүректілік, ақыл- ой қаншалықты маңызды екендігін нықтай келе адами құндылықтардың адам өміріндегі мәнділігін айқындай түседі.

5-6 сыныптарда 34 сағатқа арналған «Жағымды мінез құлық қалыптастыру» авторлық бағдарламасы іске асырылды, авторы Рамазанов А.К. Бағдарлама мақсаты: оқушылардың өзін өзі бағалау, дұрыс мінез-құлықты дамыту, құрылымды қарым-қатынасқа түсу дағдыларын қалыптастыру.

**4,9-сынып оқушыларымен МОДО-ға дайындық психологиялық-педагогикалық іс-шаралар бағдарламасы бойынша жүргізілген ағартушылық жұмыстар туралы ақпарат.**

Бірыңғай мемлекеттік емтиханға дайындық кезеніңінде оқушылардың мінез-құлық стратегиясы мен тактикасын өңдеуін, өзін-өзі реттеуін, өзін-өзі бақылауға дағдыландыруын және сенімділігін арттыруын жүзеге асыру мақсатында 4,9-сынып оқушыларымен ойын әдістері, тренинг, медитациялық техникалар, дәрістер пайдаланылып, ағартушылық жұмыстары ұйымдастырылды.

Сұраныс бойынша және үлгерімі төмен оқушыларымен жеке-түзету, топтық түзету-дамыту сабағы, стрестен қалай арылуға болады т.б. жұмыстары тренинг ойын немесе пікірлесу сұхбат арқылы жүргізілді.

**Қорытынды:** Оқушылар негізінен адам саласындағы жұмыс түрлеріне бейім. Яғни, олар айналасындағы адамдар адамдармен тез тіл табысып, қарым-қатынасқа тез түсе біледі. Егер осы жүргізілген зерттеулердің нәтижесіне сүйеніп айтар болсақ, сол мамандықтар иесі болса, өсулеріне жол ашық.

**Ұсыныс:** Мамандықты әлі дұрыс таңдай алмай жүрген оқушыларға бағыт-бағдар беруден шаршамау, қабілеттерін одан әрі дамытуға көмек көрсету ұсынылды. Бірді-екілі оқшауланған оқушылармен көбірек қарым-қатынаста болып, назардан тыс қалдырмау керектігі пән мұғалімдері мен сынып жетекшісіне ұсыныс жасалды.

**Келесі жарты жылдыққа қойылатын міндеттер:**

1. Оқушылардың оқу іс – әрекетіне қызығушылығы мен ынтасын диагностикалау, психологиялық қолдау жасау;
2. Оқушының әрбір жас кезеңіндегі тұлғалық, интеллектуалды және кәсіптік дамуын қамтамасыз ету;
3. Оқушылармен, педагогтармен, ата - аналармен топтық және индивидуалды жұмыстар жүргізу;
4. Балаларды тәрбиелеудегі туындайтын қиыншылықтар және отбасындағы микроклиматты жақсарту бойынша ата-аналарға кеңес беру;
5. Дарынды оқушылармен жұмыс;
6. Аутодеструктивті мінез-құлықтың алдын алу;
7. Сынып жетекшілерімен жұмыстар жүргізу;
8. Жас мамандардың ұжымға бейімделуі мен кәсіптік шыңдалуына психологиялық жағдай туғызу;
9. 9 – сынып оқушыларының кәсіптік бағдарлануы мен емтихан алдындағы қобалжу деңгейін төмендетуге бағытталған шараларды жүзеге асыру.
10. Әкімішілікпен жұмыс

**Қорытынды.** Жалпы 2023-2024 оқу жылы бойынша атқарылған жұмыстарға талдау жасай отырып, байқау және зерттеулер нәтижесі бойынша мектебімізде әрбір оқушыға жеке және саралап жағдай жасау негізінде оқытудың тиімділігі, интеллектуалдық және шығармашылық деңгейі және өзіндік шешімділігі, табандылығы жоғары, оқу әрекетіне жағымды мотивациялы және бейімделу деңгейі жоғары дарынды оқушылардың саны өскендігін, ата-ана–мұғаліммен бірлесіп ынтымақтастыққа бағытталып ұйымдастырылған іс-шаралардың және атқарылған жұмыстардың нәтижелілігін байқауға болады. Оқушылардың аудандық, облыстық конкурстарда орын алуы, мектеп бойынша бірінші жартыжылдықтың білім сапасы аудандық орташа білім сапасынан артық болуы, бұл жалпы мектептің жүйелі жұмысының, оның ішінде әлеуметтік психологиялық қызметтің дұрыс бағытта жұмыс істеуінің жемісі деп білемін.

**Сілтемелер:**

[**https://www.facebook.com/share/p/9u8WTqVScxjJbW27/?mibextid=qi2Omg**](https://www.facebook.com/share/p/9u8WTqVScxjJbW27/?mibextid=qi2Omg)

[**https://www.facebook.com/share/v/pYERa8bt5C8nXRvi/?mibextid=qi2Omg**](https://www.facebook.com/share/v/pYERa8bt5C8nXRvi/?mibextid=qi2Omg)

[**https://www.facebook.com/share/p/mMnhsesuFNrLecYV/?mibextid=qi2Omg**](https://www.facebook.com/share/p/mMnhsesuFNrLecYV/?mibextid=qi2Omg)

[**https://www.facebook.com/share/p/spLZhjTSap6yaNT8/?mibextid=qi2Omg**](https://www.facebook.com/share/p/spLZhjTSap6yaNT8/?mibextid=qi2Omg)

[**https://www.facebook.com/share/p/DDrCCjpj8wKTnsVY/?mibextid=qi2Omg**](https://www.facebook.com/share/p/DDrCCjpj8wKTnsVY/?mibextid=qi2Omg)

[**https://www.facebook.com/share/p/g7oFypJg1LbdejqG/?mibextid=qi2Omg**](https://www.facebook.com/share/p/g7oFypJg1LbdejqG/?mibextid=qi2Omg)

[**https://www.facebook.com/share/p/c4wys3NbzgZ2gfAQ/?mibextid=qi2Omg**](https://www.facebook.com/share/p/c4wys3NbzgZ2gfAQ/?mibextid=qi2Omg)

[**https://www.facebook.com/share/p/7wcVmohnhcbuPWnc/?mibextid=qi2Omg**](https://www.facebook.com/share/p/7wcVmohnhcbuPWnc/?mibextid=qi2Omg)

[**https://www.facebook.com/share/p/MmpMnhybMGTunGFx/?mibextid=qi2Omg**](https://www.facebook.com/share/p/MmpMnhybMGTunGFx/?mibextid=qi2Omg)

[**https://www.facebook.com/share/p/8hNAGwxZQHkMVF9d/?mibextid=qi2Omg**](https://www.facebook.com/share/p/8hNAGwxZQHkMVF9d/?mibextid=qi2Omg)

[**https://www.facebook.com/share/p/ySHnQyv5ne3y5bPV/?mibextid=qi2Omg**](https://www.facebook.com/share/p/ySHnQyv5ne3y5bPV/?mibextid=qi2Omg)

[**https://www.facebook.com/share/p/VR8xT7DMqBnMonm5/?mibextid=qi2Omg**](https://www.facebook.com/share/p/VR8xT7DMqBnMonm5/?mibextid=qi2Omg)

[**https://www.facebook.com/share/p/5bC3VmasWduQNHUV/?mibextid=qi2Omg**](https://www.facebook.com/share/p/5bC3VmasWduQNHUV/?mibextid=qi2Omg)

[**https://www.facebook.com/share/p/HXc5f8W5LGifC6eb/?mibextid=qi2Omg**](https://www.facebook.com/share/p/HXc5f8W5LGifC6eb/?mibextid=qi2Omg)

<https://www.facebook.com/share/p/7CPEAKH2oVHkBzAe/?mibextid=qi2Omg>

<https://www.facebook.com/zhaltyr.shkola/posts/pfbid0zZ3SfzWm5SXmGz3oZoVQCCyKBHM6b7HqBqyUVxwtW3PZeZfw6NEAARES47cEWM1Al>

<https://www.facebook.com/zhaltyr.shkola/posts/pfbid02ofv9Qne8SCNmP6PsjK9ZQ6suPnMvG3uG9ApRfn3pkRqSjBFvtgXBCRYTi4YYSfHHl>